ועדת הכלכלה, כנסת 19, פרוטוקול מספר 184, 2014-01-21 13:00

אבישי ברוורמן: רבותי, אנחנו ממשיכים בדיונים.

אבישי ברוורמן: אני רוצה להתקדם.

אבישי ברוורמן: ישנם פה חבריי, חבר הכנסת איתן כבל וחבר הכנסת מיקי רוזנטל.

אבישי ברוורמן: חבר הכנסת כבל, שגם יזם את הדיון בוועדה שהיתה בראשות יושב ראש ועדת הכלכלה, הוא היה מעורב, חבר הכנסת כרמל שאמה-כהן.

אבישי ברוורמן: העסק הזה ממשיך וממשיך וממשיך אבל בסופו של דבר צריך גם להגיע להכרעות.

אבישי ברוורמן: אנחנו דנים היום בהצעת חוק הגנת הצרכן (תיקון מס' 36) (ביטול עסקה לתקופה קצובה) של חבר הכנסת איתן כבל, מירי רגב, חבר הכנסת ניצן הורוביץ.

אבישי ברוורמן: היום אנחנו נתמקד ביחידות הנופש.

אבישי ברוורמן: עורכת דין בנדלר, איך את מציעה שאנחנו נתקדם?

<אתי בנדלר: אני מניחה שכיוון שנמסרה עבודה של ה-ממ"מ לענין המצב המשפטי, סקירה השוואתית, עורך דין הרטמן המציא חוות דעת מטעם פרופסור סיני דויטש, גם הוא לגבי סקירה השוואתית.

<אתי בנדלר: יש עבודה משלימה לגבי השוק המשני.

<אתי בנדלר: אני מציעה להתייחס לעבודות האלה קודם כל.

אבישי ברוורמן: יפה, אז אנחנו מתחילים עוד פעם בקרבות המשפטיים ואיך אומרים?

אבישי ברוורמן: "טורא בטורא".

אבישי ברוורמן: מי יציג את עמדת ה-ממ"מ?

<לאה ורון: אלקס הרטמן ביקש רשות דיבור והוא מייצג את "קלאב הוטל".

אבישי ברוורמן: אלקס הרטמן, מקומו ידוע, הספקתי להכיר אותו.

איתן כבל: דמות חדשה...

אבישי ברוורמן: שחקן חדש.

אבישי ברוורמן: ..

<אתי בנדלר: אני מניחה שכולם קראו את העבודות, מי שמבקש להתייחס – שיתייחס.

<לאה ורון: אנחנו העברנו אותן לכל חברי הכנסת.

אבישי ברוורמן: אנחנו פותחים עם ההתייחסויות.

אבישי ברוורמן: אני אפתח עם אלקס הרטמן, עורך דין המייצג את "קלאב הוטל".

אבישי ברוורמן: עורך הרטמן.

<אלקס הרטמן: צהרים טובים.

<אלקס הרטמן: צהרים טובים אדוני היושב ראש.

<אלקס הרטמן: נדמה לי שעל הצד המשפטי אין ויכוח ברגעים אלה.

אבישי ברוורמן: אתה מבין שלפני שאומרים שאין ויכוח אני תמיד מסתכל ימינה, ואם שני הראשים האלה מורידים אותם מלמעלה למטה, אז אני מסכים אתך.

אבישי ברוורמן: אם הם עושים ככה, זה לא.

<אתי בנדלר: אני אומר אולי מילת הקדמה אחת לפני דבריו של עורך דין הרטמן: נדמה לי שאני הולכת להסכים לפחות לפתיח של דבריו.

<אתי בנדלר: השאלה היא מה המסקנה העולה מזה, ועל זה יהיה ויכוח גדול.

אבישי ברוורמן: יפה.

אבישי ברוורמן: זאת אומרת, יש ויכוח.

<אלקס הרטמן: אז רגע, קודם כל, הפתיח של דבריי היה שצריך להוריד מסדר היום את הצעת החוק.

<אלקס הרטמן: אני מבין - -

<אתי בנדלר: לא, זה לא היה הפתיח.

<אתי בנדלר: אז יש ויכוח ענק על הכל.

<אלקס הרטמן: אני מתלוצץ כמובן.

אבישי ברוורמן: עורך דין הרטמן, אתה לא רק חכם מדופלם, גם שכרך גבוה וחוש ההומור שלך עוד עולה על כולם.

<אלקס הרטמן: קודם כל כמשפטן, המצב המשפטי אינו שנוי במחלוקת במובן הזה שאין אף מדינה נאורה בעולם שבה יש דבר חקיקה, כפי - -

<אתי בנדלר: אין אף מדינה גם לא נאורה.

<אלקס הרטמן: אם זה עוזר לטיעון שלך אז אני מסכים גם לזה.

<אתי בנדלר: לא, זה פשוט...

<אלקס הרטמן: במדינות אחרות הנושאים של הגנת הצרכן לא תמיד מטופלים.

<אלקס הרטמן: במדינות נאורות, בכל מדינה נאורה, יש טיפול של חוק הגנת הצרכן שבמודע ובמתכוון אינו מכניס את אותן הוראות שמבקשים להכניס כאן, במסגרת הצעת החוק הזאת.

אבישי ברוורמן: אני רק מציע, עורך דין הרטמן, שאת נושא הנאורות.

אבישי ברוורמן: .. אני אתמול ישבתי עם מישהו שעושה קובץ מאמרים על נושא הנאורות.

אבישי ברוורמן: אני הייתי מציע שאת נושא הנאורות נשים בצד.

אבישי ברוורמן: גם אנחנו וגם אחרים.

<אלקס הרטמן: בסדר.

<אלקס הרטמן: אז אם כך, נעשה את זה רחב יותר אדוני היושב ראש: אין מדינה בעולם שהכניסה את דבר החקיקה ולא מבלי משים.

<אלקס הרטמן: יש ניתוח משפטי מאד מפורט בפניכם, הנושאים האלה נשקלו והוחלט שאין מקום להוראת חוק כזאת.

<אלקס הרטמן: יש ניתוח מאד מאד מפורט - -

אבישי ברוורמן: איתן, אתה שמעת מה שעורך דין הרטמן אומר?

אבישי ברוורמן: שאין מדינה בעולם שעושה את זה.

אבישי ברוורמן: זאת אומרת, יש לך הזדמנות ולכולנו להיות אור לגויים, מה שאנחנו - -

מיקי רוזנטל: כן, אבל אצלנו אין שוק משני ובכל העולם יש.

מיקי רוזנטל: זה כל הענין.

<אמיר שפיצר: גם התנ"ך לא היה בשום מקום בעולם לפנינו.

<אתי בנדלר: - - - במקומות אחרים אין שוק משנה, אז באמת סוף סוף נהיה אור לגויים.

איתן כבל: חברים יקרים, אני רוצה להבהיר, אדוני היושב ראש, כיוון שהנושא יותר מדי רציני ואנחנו גוררים את עצמנו עם הענין הזה הרבה זמן, לא מעניין אותי אם יש שוק משני או אין שוק משני.

איתן כבל: מה שנתון לפתחנו, צריך להסדיר אותו כדי שיהיה ברור שכל הזמן אנחנו מנסים ללכת למקומות, ואני בינתיים רוב הזמן על תקן מקשיב.

איתן כבל: לכן אני אומר שאנחנו רוצים כולנו לסיים עם הענין הזה כבר, וכל הזמן אנחנו מכדררים כבר לא ברחבה אלא באמצע המגרש.

איתן כבל: אני סיימתי.

אבישי ברוורמן: אני לא יכול להפסיק אותו עכשיו כי במקרה הזה הוא בכדור רגל ובכדור סל לקבוצה שמובילה, אבל הוא באמת מכדרר טוב.

<אלי גונן: זה לא מוסיף לו הרבה.

<אלקס הרטמן: אני אחזור לדבריי: אני אתייחס תכף לשאלה מה הוסדר ומה לא הוסדר.

<אלקס הרטמן: אנסה לעשות את זה תמציתי.

<אלקס הרטמן: בשורה התחתונה, אין מחלוקת מבחינה משפטית.

<אלקס הרטמן: פרופסור דויטש, ממ"מ., אין מחלוקת שמבחינה משפטית הוראת החוק הזאת, ולא במקרה אלא משום שחשבו שהיא הוראה לא נכונה.

<אלקס הרטמן: דבר שני, שוק משני – אולי חבר הכנסת רוזנטל לא ראה את התשובה שלנו כי חבר הכנסת רוזנטל העיר לגבי הנושא של שוק משני.

<אלקס הרטמן: המסמך שהוגש אתמול בלילה לנו על ידי ממ"מ, ושאנחנו הגבנו אליו ופנינו ליושבת ראש מחלקת המחקר של הכנסת, הוא מסמך, בכל הכבוד הרב, שלא ראוי היה שיוגש מארבע סיבות שונות: 1.

<אלקס הרטמן: כל המחקר הזה הוא לא מחקר.

<אלקס הרטמן: הוא מסתמך על ניוזלטר של איזה שהוא בנק אמריקאי שיצא.

<אלקס הרטמן: הכל מפורט בתוך המכתב שלנו ואני מקווה שהוא הופץ ויופץ פה בין חברי הוועדה.

<אלקס הרטמן: 2.

<אלקס הרטמן: מי שקרא את המכתב הזה לא קרא אותו נכון כי במכתב עצמו מועלה הקושי שבעצם אין שוק משני.

<אלקס הרטמן: 3.

<אלקס הרטמן: ד-פקטו, אין שום שוק משני באף מדינה וגם באותה מדינה בארצות הברית שהניוזלטר הזה מפנה אליו, גם שם מסתבר שאין שוק משני.

<אלקס הרטמן: 4.

<אלקס הרטמן: ביחס לארץ נעשה פה דבר שאני חושב שכדאי שהכנסת תבדוק את עצמה כיצד הוא נעשה.

<אלקס הרטמן: לילה לפני שיצא המכתב נעשתה אלינו פניה, למרות פניות קודמות שלנו שבהן אנחנו הצענו פעם אחר פעם שאנחנו נספק נתונים לגביה שכירות של יחידות הטיים שרינג בישראל.

<אלקס הרטמן: זה היה ערב קודם.

<אלקס הרטמן: ערב קודם פנו אלינו, ל"קלאב הוטל".

<אלקס הרטמן: מסתבר שכבר חודש קודם פנו לאלה שמתנגדים לעמדתה של "קלאב הוטל" ותומכים בהצעת החוק כי בתוך המכתב של ה-ממ"מ.

<אלקס הרטמן: מופיעים דברים שהם אמרו, שהם בכל הכבוד דברים שאנחנו חולקים עליהם מבחינה עובדתית.

<אלקס הרטמן: כבר למחרת היום, אחרי שפנו אלינו ולא טרחו לחכות לנתונים, הוציאו את הדוח הזה.

<אלקס הרטמן: זאת אומרת, הדוח הזה לוקה בבסיס המחקרי שלו בצורה הקשה ביותר.

<אלקס הרטמן: קשה לי להאמין שמחלקת מחקר רצינית תוציא מסמך כזה.

<אלקס הרטמן: לוקה בהבנה של ניוז

<אלקס הרטמן: לטר, שהוא המסמך היחיד שעליו מסתמכים.

<אלקס הרטמן: לוקה בהבנה של המצב המעשי גם בארצות הברית וגם באירופה ופוגעת בעיקרי הצדק הטבעי בצורה חמורה ביותר, שלא אפשרה בכלל ל"קלאב הוטל" להגיב לנתונים בישראל.

<אלקס הרטמן: מדובר במסמך שבכל הכבוד ראוי שה-ממ"מ.

<אלקס הרטמן: תעשה בדיקה, אנחנו ביקשנו כך, לגבי הוצאתו.

<אלקס הרטמן: עכשיו אני אעבור לנקודה הבאה, חבר הכנסת כבל: זה לא רק שאין חקיקה כזאת בעולם, זה לא רק שאין הצדקה כזאת אלא שדה-פקטו, - -

<קריאה: אין צורך בזה.

מיקי רוזנטל: אולי נעלה את התשלום, "הקוזק הנגזל".

<אלקס הרטמן: זה לא ה"אישו", חבר הכנסת רוזנטל, בכל הכבוד הרב.

<אלקס הרטמן: בכל אופן, אני מתנצל, אני לא מדבר כאן כ"קוזק נגזל" אלא כמישהו שמסתמך על חוות דעת משפטיות, על חומר משפטי, על אסמכתאות.

<אלקס הרטמן: אני מנסה לעשות את עבודתי כדובר - -

אבישי ברוורמן: עורך דין הרטמן, אם אני הייתי צריך לקחת מישהו שייצג אותי, ואני מקווה שאף פעם אני לא אצטרך, הייתי לוקח אותך.

<אלקס הרטמן: אני מאד מודה לך אדוני, זאת מחמאה מאד מאד גדולה.

<אלקס הרטמן: - - אבל הנקודה האחרונה שאני רוצה לדבר עליה זה בכלל, על מה קורה היום בשטח.

<אלקס הרטמן: צריכים לקחת שני מישורים: ראשית, שכל מי שרוצה, כל מי שרוצה, זה לא רק האלפים שכבר שוחררו שהיו מקרים סוציאליים ומקרים של אנשים מבוגרים וכולי.

<אלקס הרטמן: כל מי שרוצה יכול להשתחרר, הוא צריך רק לתת הודעה עד סוף פברואר, ועד סוף 2014 ישתחרר מיחידת ה"טיים שרינג" שלו.

<אלקס הרטמן: אני חוזר פעם נוספת כי אני לא בטוח שהדברים האלה נשמעו:

<אלקס הרטמן: כל מי שרוצה יכול עד סוף פברואר, כל מי שהוא בעל זכות, לתת הודעה בהתאם למה שפורסם לציבור, וישוחרר עד סוף שנת 2014.

<אלקס הרטמן: - -

<אמיר שפיצר: עם 100 תנאים, 30 עמודים.

<אלקס הרטמן: סליחה, אני חוזר ואומר - -

אבישי ברוורמן: מי אדוני?

<אמיר שפיצר: עורך דין אמיר שפיצר, מייצג את עמותת בעלי היחידות.

<קריאה: עם החזר כספים?

<אלקס הרטמן: ההצעה לבטל את ה"טיים שרינג" לא מותנית בתשלום כל שהוא.

מיקי רוזנטל: אז למה אתם לא תומכים בחוק?

<אלקס הרטמן: אז אני אסביר לאדוני למה: משום שהחוק זה לא מדבר על כך שתינתן אפשרות להשתחרר כיום למי שרוצה אלא הוא בעצם שומט את הקרקע מתחת לכל ה"טיים שרינג" בישראל.

<אלקס הרטמן: מה עושה הצעת החוק הזאת?

<אלקס הרטמן: היא בעצם באה ואומרת שכל אדם יכול כל שנה לבטל.

<אלקס הרטמן: זאת אומרת, במדינת ישראל יהיה יותר מלונאות אבל לא יהיה "טיים שרינג" בתוך המלונאות כי "טיים שרינג", אם חבר הכנסת רוזנטל יראה את ההגדרה של "טיים שרינג" בחוק הגנת הצרכן, זה לפחות ל-3 שנים.

<אלקס הרטמן: זאת אומרת - -

<אמיר שפיצר: - - -

אבישי ברוורמן: אדוני, אתה רוצה שאוציא אותך?

<אמיר שפיצר: אני מתנצל אדוני.

<אמיר שפיצר: הטענה חוזרת על עצמה - -

אבישי ברוורמן: אתה תדבר רק ברשות דיבור.

<אלקס הרטמן: לכן, חבר הכנסת רוזנטל שאלה שאלה, למה אנחנו לא אז אנחנו מסבירים: משום שהצעת החוק, כפי שעומדת היום, היא הצעה שגומרת את ה"טיים שרינג" לא רק ב"קלאב הוטל".

אבישי ברוורמן: עורך דין הרטמן תקשיב אלי: את ההערה הזאת שמעתי גם בישיבה הקודמת, ולמרות שהגעתי לגיל 66 ב-15 בינואר, הזיכרון שלי עוד טוב כמו שהיתי בגיל 24.

<אלקס הרטמן: פשוט עניתי לחבר הכנסת רוזנטל שלא היה בישיבה הקודמת.

מיקי רוזנטל: אבל קרא את הפרוטוקול וגם מכיר אותך קצת.

איציק שמולי: גם צריך לומר במקרה הזה, עורך דין הרטמן, שהטענה הזאת משקפת אולי מצב קיצוני אחד אבל צריך להגיד שהמצב הקיצוני השני זה מה שהתנהל במציאות עד היום.

איציק שמולי: ברמה העקרונית צריך גם לומר שעד אשר לא הופיעה הצעת החוק הזאת, משום מה לאף אחד לא היה תמריץ לפתור את הבעיה.

איציק שמולי: אז זה שעכשיו גם אם אני הולך לשיטתך, ואתם תפתרו בענין הספציפי הזה את המקרה לשביעות רצונם של כל האנשים, מה יהיה בפעם הבאה?

איציק שמולי: עוד פעם נצטרך להגיע לתסריט בלהות כזה, שיש קהל שבוי שבמשך כמה שנים עומד חסר אונים מול בעיה ונתון לחסדיו של מאן-דהו?

<אלקס הרטמן: אז מה שאדוני מציע זה - -

אבישי ברוורמן: סליחה רגע, חבר הכנסת שמולי, זאת היתה שאלה רטורית, נכון?

<אלקס הרטמן: הנקודה האחרונה שאני רוצה לדבר עליה זה תביעה ייצוגית שנמצאת בבית המשפט המחוזי בתל-אביב, שבמסגרתה הוצעה הצעת פשרה.

<אלקס הרטמן: התקיים דיון לפני מספר ימים, עומדת להיות מוגשת הצעה נוספת שתאפשר עד 2017 לבטל כל שנה בהודעה של שנה מראש, כמובן, את ה"טיים שרינג" ולאחר מכן בכל שנתיים עד שנת 2025, ורק אחרי 2015 כל 3 שנים לבטל.

<אלקס הרטמן: זאת אומרת, הסיטואציה שאי אפשר יהיה לבטל, בהנחה שההסדר הזה יאושר, לא תהיה קיימת.

<אלקס הרטמן: אני רק רוצה לומר שאין מדינה בעולם שזה כך.

מיקי רוזנטל: אין גם מקום בגובה התמלוגים בדמי השימוש החודשיים שחייבו כמו "קלאב הוטל".

<אלקס הרטמן: לא נכון, זאת עובדה לא נכונה.

מיקי רוזנטל: אין ולא תצליח להוכיח גם.

איציק שמולי: אתה יודע שגם אין מדינה בעולם המערבי שמנתקת מים לאנשים, ואנחנו דנים פה באחד הימים הקרובים על ניתוקי מים?

איציק שמולי: גם את זה אתה יודע?

איציק שמולי: אני שמעתי הרבה על העולם.

אבישי ברוורמן: רבותי, חבר הכנסת שמולי מסביר שאנחנו, למרות הפריטנזיה שלנו, רחוקים ת"ק ת"ק פרסה מלהיות אור לגויים, אז בבקשה.

אבישי ברוורמן: לכן, מכיוון שאני מאד מעריך את ה-ממ"מ.

אבישי ברוורמן: ואנחנו משתמשים בו, וכבוד עורך הדין הרטמן אמר שהמסמך הזה הוא רק איזה ניוזלטר של איזה בנק, אמרתי שאם פגעו ב-ממ"מ., אני רוצה לשמוע את הכלכלן המכובד של ה-ממ"מ.

אבישי ברוורמן: , איתמר מילרד.

<איתמר מילרד: ראשית, קיבלנו את הפניה של עורך דין הרטמן היום בבוקר.

<איתמר מילרד: אנחנו נגיב במפורט, זו רק תגובה ראשונית למה שנאמר.

<איתמר מילרד: רק לציין שלא קיבלנו נתונים יחד עם המכתב שהעברתם היום - -

<אלקס הרטמן: מתי פנית לקבל את הנתונים, שלשום?

מיקי רוזנטל: אל תענה לו.

אבישי ברוורמן: הוא לא בחקירה נגדית, הוא בסך הכל שייך למקצוע הבזוי ככלכלן.

אבישי ברוורמן: הוא לא עורך דין מדופלם, תן לו לדבר.

<איתמר מילרד: במקבלות הזמן ומקורות המידע שהיו זמינים שעמדו לרשותנו, הכנו מסמך קצר ותמציתי.

<איתמר מילרד: במידה ויש נתונים אחרים שסותרים את הממצאים במסמך, אנחנו נשמח לקבל אותם ואם יהיה צורך אנחנו גם נעדכן את המסמך.

<איתמר מילרד: בקשר לשוק המשני בארצות הברית - הראנו במסמך שיש מחירים של יחידות שנמכרות במעל 1000 דולר, והתייחסנו אליהם כמכירות של נכסים בשוק המשני.

<איתמר מילרד: אני רוצה לציין שיש חקיקה, אני לא יועץ משפטי ואני לא עורך דין אבל יש חקיקה באירופה לגבי שוק משני.

<איתמר מילרד: זאת אומרת, לא כתבנו את זה במסמך אבל יכול להיות שאם יש חקיקה לשוק משני, יתכן שיש שוק משני בארצות הברית.

אבישי ברוורמן: תודה רבה.

אבישי ברוורמן: אם תרצה להעיר בהמשך, בבקשה.

אבישי ברוורמן: ניצן חרותי, יושב ראש עמותת בעלי יחידות הנופש.

אבישי ברוורמן: אולי אתה מקבל את הצעתו של מר הרטמן?

<ניצן חרותי: אני מאד אקבל את הצעתו אם היא תהיה באמת הצעה - -

אבישי ברוורמן: רבותי, מה שאני מבקש: הדיון הזה, ואמר את זה חבר הכנסת איתן כבל, הוא דיון מתמשך.

אבישי ברוורמן: אנחנו כבר בסעיפים, אני רוצה לקרוא.

אבישי ברוורמן: - -

<לאה ורון: כבר אושר סעיף אחד.

אבישי ברוורמן: - - ולכן, אם אני לכם מה להוסיף, ואני שמעתי את כולכם ואחרים שמעו מספר פעמים, אנא, במקרה הזה אני לא בעד זכות השתיקה לחברי כנסת אבל במקרה הזה, זכות השתיקה מתקבלת.

<ניצן חרותי: רק 3 משפטים בקשר למה שהעיר פה מר הרטמן: הדבר העיקרי בדברים שהוא לא אמר זה שבמקום אחר, איפה שישנה הסכמה או ישנו חוזה או ישנו הסכם בין שני צדדים, הוא נשמר ועל כן, יש פחות בעייתיות להגיע לחוק שישמור על מה שכתוב בהסכם, בניגוד למה שקורה אצלנו, שאף מילה מזו שכתובה בהסכם שבין בעלי היחידות ל"קלאב הוטל" לא מתקיימת.

<ניצן חרותי: לא רק שלא מתקיימת, יש פה צד אחד שהוא צד חזק, שהוא צד ששולט, שלא מסתכל ממטר על הצד השני ועושה כאוות נפשו.

<ניצן חרותי: מעלה מדי שנה את דמי האחזקה בצורה בלתי סבירה, בלתי מובנת.

<ניצן חרותי: אין לזה קשר לעלויות, אין לזה קשר לשום דבר שכתוב בהסכמים.

<ניצן חרותי: לכן, המחוקק צריך לבוא ולשים אותו במקומו.

<ניצן חרותי: אם כתוב משהו, לשמור עליו.

אבישי ברוורמן: מר חרותי, אני מודה לך, אני רוצה להתקדם.

אבישי ברוורמן: מר ויינברגר, בעל יחידה, בבקשה לשולחן אבל במהירות.

<חנניה וינברגר: אני כתבתי לכבודו מכתב - -

אבישי ברוורמן: בא שב.

מיקי רוזנטל: עד שהוא יתחיל, אדוני היושב ראש, אני מבקש הערה לסדר: אני התחלתי לומר את דבריי, ובניגוד לזה אני תמיד גורס שצריך לומר גילוי נאות: היה לי בעבר סכסוך משפטי עם בעלי "קלאב הוטל", אני לא אצביע בוועדה אבל חשוב שאגיד את זה כי הערתי פה הערות.

<אלקס הרטמן: אני מקווה שאתה לא שומר לי טינה.

<אלקס הרטמן: ..

מיקי רוזנטל: חס וחלילה.

מיקי רוזנטל: זה רק גילוי נאות.

<אלקס הרטמן: אני חקרתי חקירה נגדית את חבר הכנסת רוזנטל.

אבישי ברוורמן: חבר הכנסת רוזנטל, ליבו רחב והוא שוכח ומוחל כי הוא יודע שבסופו של דבר מי שסולח מתקרב לעולם הבא יותר מהר.

מיקי רוזנטל: זה הזמן לצאת.

מיקי רוזנטל: ..

אבישי ברוורמן: בקצרה, מר ויינברגר, כי אני רוצה להתקדם.

<חנניה וינברגר: תודה רבה.

<חנניה וינברגר: אני בעל יחידת נופש בין ב"קלאב הוטל" ובין ב"קלאב אין".

<חנניה וינברגר: אני כתבתי לכבודו ולחבר הכנסת כבל מכתב - -

אבישי ברוורמן: כל חברי הוועדה קיבלו.

<חנניה וינברגר: - - תודה.

<חנניה וינברגר: עכשיו כך - בהמשך לדברי מר חרותי, בזמן שרכשתי, לפני כ-15 או יותר שנים, נניח בזמן הרכישה אמרו לנו: אתה תוכל לפצל את השבוע ללא תשלום.

<חנניה וינברגר: הדבר הזה לא מקוים לחלוטין.

<חנניה וינברגר: בקשר ליחידות, אם המידע שבידי נכון, 70 אחוז רכשו את היחידות מכלל השבועות שישנם .

<חנניה וינברגר: 30 אחוז נשארו בידי הבעלים.

<חנניה וינברגר: יחד עם זה, אותם שירותים, חנויות וכיוצא בזה, נשארו בידי הבעלים.

<חנניה וינברגר: מה שיוצא, שדמי התחזוקה בפועל נזקפים לחובת בעלי היחידות.

<חנניה וינברגר: מה פתאום?

<חנניה וינברגר: יש לך 30 אחוז, תממן את זה.

<חנניה וינברגר: ואם זה עסקים, אז בוודאי שתממן את זה.

<חנניה וינברגר: דבר נוסף: אני לא בטוח שהדבר בא לפה – בואו נעשה חשבון.

<חנניה וינברגר: כאשר מכרו את היחידות, בממוצע היה 10 אלף דולר ליחידה.

<חנניה וינברגר: אם נכפיל את זה 51 שבועות, פירוש הדבר חצי מיליון דולר בשביל יחידה.

<חנניה וינברגר: באותה תקופה אפשר היה 3,4 דירות או כמה וילות לקנות באילת או בבאר-שבע.

<חנניה וינברגר: ריבון עולם, הרי זה היה עושק שאין דומה לו.

<חנניה וינברגר: - -

אבישי ברוורמן: ולסיום.

<חנניה וינברגר: - - מה שנאמר, אני קראתי אתמול את הפרוטוקול מהדיון האחרון.

<חנניה וינברגר: מה שנאמר הוא שאם מישהו פורש אז כל האחרים ישלמו.

<חנניה וינברגר: לא נכון.

<חנניה וינברגר: הרי הטענה של הבעלים היא שאנחנו, בעלי היחידות, משלמים דמי תחזוקה נמוכים ואילו כאשר בא אדם מבחוץ שרוצה, הוא משלם מחיר רגיל.

<חנניה וינברגר: פירוש הדבר שאם אנחנו מחזירים, ולא משנה כרגע הדרך, הרי בעל המלון של "קלאב הוטל" מרוויח ולא מפסיד.

<קריאה: נכון מאד.

אבישי ברוורמן: מר ויינברג, תודה לך.

אבישי ברוורמן: בקצרה, ענת קינן, בעלת יחידה.

אבישי ברוורמן: אם אין מה להוסיף, אז אני רוצה להתקדם.

<ענת קינן: אני בעלת יחידה ב"קלאב הוטל" מהתחלה בחורף, לא בקיץ.

<ענת קינן: כשקיבלתי את המכתב שאומר שאפשר להחזיר את היחידות, האמת שנבהלתי כי בעיניי, מסגרת חוזה שחתמתי עם "קלאב הוטל", חתמתי גם "חוזה צל" עם שאר בעלי היחידות כדי שיהיה מלון נאה, מתופעל, מתוחזק כהלכה, עם אנשים, עם פעילות - -

<תמר פינקוס: מה זה "חוזה צל"?

<ענת קינן: "חוזה צל" או "פעילות צל" בכלל בכלכלה זו פעילות שאת מפסידה אותה בלי שאת מייחסת לה מחיר ישיר.

אבישי ברוורמן: זה "שייד אוף פרייס" ולא "חוזה צל".

אבישי ברוורמן: אני מציע לא לערבב פה את הדברים.

<ענת קינן: אני לא משפטנית אבל זה בעיניי כך.

<ענת קינן: אני מרוצה.

<ענת קינן: בחורף, בתקופה השקטה, אני מרוצה, אני נוסעת כל שנה.

<ענת קינן: הייתי פה בפעם הקודמת גם ושמעתי טענות שלא הייתי מודעת אליהן ויש חלק מהן שאני מסכימה אליהן.

<ענת קינן: אני רוצה, כאזרחית, שתגנו עלי מפני עושק, מפני מקרה כלכלי קשה שאי אפשר לשאת בדברים או מוות וכדומה.

<ענת קינן: אבל אני מפנה את תשומת לבכם גם שכאשר יאפשרו לכל מי שרוצה לצאת, אלה שרוצים להישאר, כמוני, שהם מרוצים, יפגעו.

<ענת קינן: - -

<ניצן חרותי: למה?

<ניצן חרותי: למה יפגעו?

אבישי ברוורמן: מר חרותי, אתה לא בזכות דיבור, אני מבקש מכם להפסיק.

אבישי ברוורמן: תודה.

<ענת קינן: - - אני אפילו לא ידעתי שיש עמותה כזאת, אני מצטערת.

<ענת קינן: אני חושבת שאנחנו ניפגע כי כשיש מלון ריק או בלי מספיק פעילות.

<ענת קינן: ..

<ענת קינן: היתה שנה אחת שהזזתי או שהמלון היה ריק, הבריכות היו סגורות - -

אבישי ברוורמן: את יודעת, אבל בדרך כלל, אם יש מוצר טוב, זה מה שלימדו אותי בכלכלה, אז הוא מתמלא.

<ענת קינן: - - היתה שנה אחת שהיתה סוערת והבריכות היו סגורות ולא היה בידור, לא היתה פעילות.

<ענת קינן: אני לא רוצה להגיע למצב כזה.

<ענת קינן: אני, אישית, מרוצה ורוצה ששביעות הרצון שלי תישמר.

<ענת קינן: אני חושבת שגם על מי שלא צועק ולא רץ לבכות צריך להגן ולדעת שהוא קנה מוצר.

<ענת קינן: המוצר הזה זה "טיים שרינג", זו לא מלונאות רגילה.

<ענת קינן: אני משלמת לדעתי 2200 שקל לשנה דמי תחזוקה, 4 נפשות לשבוע שלם - -

<קריאות: - - -

אבישי ברוורמן: רבותי, אני מבקש לא להפסיק, גמרנו.

אבישי ברוורמן: אני מבקש לסיים.

אבישי ברוורמן: אז אני הבנתי.

אבישי ברוורמן: יש פה צד של אנשים שאומרים שיש פה עושק ודברים לא טובים ואת אומרת שאת מבסוטה ואת רוצה להמשיך.

אבישי ברוורמן: תודה רבה.

<ענת קינן: לא אדוני, סליחה, עוד משפט אחד: אני רוצה שתגנו עלי גם מפני מצב שהמיעוט הצעקני פוגע בזכויות שלי.

אבישי ברוורמן: הבנתי.

אבישי ברוורמן: אני רואה שחבר הכנסת איתן כבל רושם, מקשיב.

אבישי ברוורמן: חבר הכנסת שמולי, רוזנטל מאחורה ואני.

אבישי ברוורמן: אלי גונן, נשיא התאחדות המלונאות - -

איציק שמולי: בהסכם שחתמת מול המלון, מול הרשת, אין הגנות מסוימות על הדברים שאת מדברת עליהם?

<ענת קינן: אני לא יודעת, אני לא זוכרת.

<ענת קינן: 20 שנה עברו.

איציק שמולי: אז איפה ההסכמים?

איציק שמולי: אני חושב שאם את משלמת בשנה 2200 שקל, את צריכה לדעת מה את מקבלת בתמורה.

<ענת קינן: אני מקבלת שבוע של מלון מתוחזק יפה, של חדר נחמד.

איציק שמולי: יפה, אבל זה כולל את כל החששות שלך שאמורים לקבל הגנה בהסכם המשפטי מול החברה.

<ענת קינן: ושמלון גם תוסס, שמעניין בו, שנחמד בו.

איציק שמולי: את יודעת, בבלוק שלי בלוד לא תוסס בכלל.

אבישי ברוורמן: רבותי, לא לצחוק.

<ענת קינן: רבותי, אתם יכולים לצחוק, זה גם לא יפה וזה גם טיפשי.

אבישי ברוורמן: רבותי, אני לא חושב שלא צריך לזלזל בכל נקודת מבט.

אבישי ברוורמן: זו נקודת מבט.

אבישי ברוורמן: גם לגבי מה זה תוסס ולא תוסס, יש פה הרבה ויכוחים.

<אמיר שפיצר: רבותי, צריך להבין מה הגברת אומרת.

<אמיר שפיצר: היא חוששת שהמחיר שלה יעלה בגלל שאנשים אחרים יעזבו.

<אמיר שפיצר: זה בדיוק העושק, זה לא אמור להיות.

<אמיר שפיצר: כל אדם אמור לשלם על השבוע שלו במנותק.

<אמיר שפיצר: "קלאב הוטל" מאיימים על אנשים אחרים שהמחיר שלהם יעלה ולכן, הגברת הזאת כאן בטעות כי היא אמורה להמשיך באותו תשלום בדיוק.

<ענת קינן: אני לא העליתי את נושא התשלום בכלל.

אבישי ברוורמן: היא לא העלתה את נושא התשלום אלא רק את נושא הכיף של המלון שהוא מלא.

אבישי ברוורמן: אני מבקש מאלי גונן, בקצרה, עורכת דין תמר פינקוס בקצרה וכמובן, האיש שתמיד פני נשואות אליו למרות שבדיון הקודם לא העברת לי אף פתק ואני נעלבתי, לעורך דין זאב פרידמן מהמועצה הישראלית לצרכנות, אחרון חביב, ואני מתקדם בהקראה.

<אלי גונן: אני מוכח להגיד שכבר הרבה זמן לא הרגשתי כל כך נבוך.

<אלי גונן: אדוני היושב ראש, לא הרגשתי כל כך נבוך - -

אבישי ברוורמן: איתן, הוא גם מדבר אליך.

אבישי ברוורמן: למה אתה עושה עבודה עכשיו במקביל?

איתן כבל: אני לא אישה אבל אני יכול גם להקשיב.

אבישי ברוורמן: זה אדם, גם יושב ראש סיעה, גם הולך אולי לתפקיד בכיר מאד וגם באופוזיציה אבל עכשיו הוא מדבר אליך.

<אלי גונן: זה בסדר, אני גידלתי אותו ואני גאה בזה, ואני מאד גאה כשאני רואה מי חברי הכנסת שנמצאים פה, ואני לא אובייקטיבי אבל אני מוכרח להגיד לכם, באמת, אדוני היושב ראש, אבל באמת, אדוני היושב ראש, כבר הרבה זמן לא הייתי כל כך נבוך.

<אלי גונן: לא הייתי נבוך כי בהתחלה רציתי לקפוץ ולבקש ממך לדבר ראשון.

<אלי גונן: למה רציתי לדבר ראשון?

<אלי גונן: כי אני בפירוש רציתי לדבר על עצם הענין ולא על עצם הנקודה שעולה פה.

<אלי גונן: אני עושה הפרדה טוטאלית בין הנקודה שהועלתה לבין עצם הענין.

<אלי גונן: יכול להיות שאם הייתי מדבר ראשון אז יכול להיות שהיה מקבל את הנושא של ההיבט שאני רוצה לתת בו, ואתה יודע מה?

<אלי גונן: אני חושב קצת על הדיון שעשינו בישיבה הקודמת כאן, בוועדת הכלכלה, שהובלת בצורה מאד יפה בנושא של המגזר העסקי ועל הדילמה וההליכה המאד מאד עדינה בין הנושא של העולם הכלכלי לבין הנושא של המחאה, ואני אומר כבר: אני לא מכיר לעומק את "קלאב הוטל" אבל אני אומר דבר אחד: באותה הזדמנות חגיגית שאני יכול להיות בצד הזה ואני יכול להיות בצד ההוא ואני יכול להיות בכל הצדדים, אני אומר ואני מבקש מחברי הוועדה: בואו לא נקטע ולא נגמור ולא נחסל סגמנט שהוא חשוב מאד בנושא של פעילות מלונאית בארץ ובעולם.

<לאה ורון: מר גונן, אולי אדוני לא יודע אבל הוועדה מצויה בעיצומם של קריאת הסעיפים וההתקדמות בהצעת החוק.

<לאה ורון: אז בא תקצר בבקשה כדי שאפשר יהיה להמשיך.

<אלי גונן: אני שמח, הגברת ורון, שלא משנה מי יושבי הראש, את עדין שולטת ביד רמה בוועדה - -

<לאה ורון: אני משתדלת.

<אלי גונן: - - וקובעת את כללי המשחק.

<אלי גונן: זה חשוב ואני מאד מעריך את זה.

<אלי גונן: אבל אני בכל זאת רוצה להגיד דבר אחד: אני מוכרח להגיד ברמה של אנקדוטה אישית – אני הקמתי את "שרתון מוריה ישראל".

<אלי גונן: בא מנכ"ל "שרתון אירופה", היה בשרתון "מוריה קלאב", שונה לחלוטין אבל גם כן איזו שהיא שיטה של זכויות נופש, ואמר לי: מה זה הקלאב?

<אלי גונן: אצלנו זה לא קיים.

<אלי גונן: עברו 4 שנים והחטיבה הכי צומחת והכי מתפתחת של "שרתון" העולמית היתה ה"טיים שרינג", ששומרת על גילוי נאות והיא שומרת על דברים שהיא נותנת לאזרח והיא שומרת על אלף ואחת דרכי יציאה וכל הדברים האלה.

<אלי גונן: אני אומר לכם שיש פה שיטה של מכירת זכויות נופש, שאני יכול להציג אותה ובגלל שלאה ביקשה שאני אקצר, אני אקצר, ואני יכול להציג אותה בצד הכי ענייני והכי מקצועי של הנושא של נופש - -

אבישי ברוורמן: אלי, תקשיב: כבודך מלא עולם.

אבישי ברוורמן: אנחנו מעריכים אותך.

אבישי ברוורמן: אתה אומר דבר אחד: ההחלטה הזאת היא מכת מוות לנושא ה"טיים שרינג" בישראל.

<אלי גונן: - - ומה שאני אומר, אני מסיים: אני אומר את זה בתור התאחדות המלונות, ואני אומר עוד פעם שאני עושה את ההפרדה, ויסלחו לי כל הסוללה היפה של "קלאב הוטל", ואני גם אמרתי את זה לכל בעלי "קלאב הוטל": אני בא הנה בשם התאחדות המלונות והמלונאות בישראל, ש"קלאב הוטל" היא חלק אבל אני בא בשם אותה תעשייה שקשה לנו מאד פה.

<אלי גונן: אנחנו שומרים על האינטרסים של הצרכנים שלנו.

<אלי גונן: מה שאני רוצה לבקש מהוועדה: אני נכנסתי לתפקיד לפני שבועיים וחצי, אני נחשפתי לענין לפני שבוע.

<אלי גונן: כל מה שאני מבקש הוא שתתנו לנו שבועיים, וביקשתי את זה משר התיירות וממנכ"ל המשרד.

<אלי גונן: יושב פה היועץ המשפטי ואמרנו: תנו לנו את השבועיים לבוא עם הצעה שלא תחסל את ה"טיים שרינג" בישראל, ושתעמוד בפני עצמה.

<אלי גונן: אני בטוח שכולם יהיו שבעי רצון.

<אלי גונן: אני מכיר את כל הסוללה של תמר ותמר ואת כולם אנחנו מכירים.

<אלי גונן: אני אומר לכם: בואו לא נחסל את ה"טיים שרינג", תנו לנו את הזמן.

אבישי ברוורמן: אתה יודע, הלא אתה ואני כבר עברנו.

אבישי ברוורמן: ..

אבישי ברוורמן: היה פעם שיר של ה"אריק איינשטיין" האמריקאי, של פרנק סינטרה "גיב מי פייב מיניטס מור".

אבישי ברוורמן: מה שמספרים לי שה"פייב מיניטס" האלה הם כבר כמה?

אבישי ברוורמן: 3 שנים?

<אתי בנדלר: מהכנסת הקודמת בכל מקרה.

אבישי ברוורמן: חבר הכנסת כבל, אתה רוצה להוסיף מילה?

איתן כבל: מורי ורבי, אני רוצה לומר ככה: כשהגשנו את הצעת החוק לא היתה לנו שום כוונה לבטל או לגרום לביטול ה"טיים שרינג" בשום שלב.

איתן כבל: זה לא על סדר יומנו, זו איננה כוונתנו אבל אנחנו כן פה כדי לטפל בבעיה שקוראים לה "קלאב הוטל".

איתן כבל: זאת אומרת, אני יכול לומר לך בצורה מפורשת שאנחנו כאן נדע, בוודאי אחרי 3 שנים, להלך בין הטיפות או לפחות לנסות להלך בין הטיפות במובן הזה שאנחנו לא נגדע את זה.

איתן כבל: ואם יהיו דברים שעלולים לקלקל, חס וחלילה, אני אומר לך אלי, אני מתחייב לך שלא אאפשר שהחוק יעבור במתכונת הנוכחית עד שהסעיפים האלה יתוקנו.

איתן כבל: אבל אנחנו נרצה הדברים יתקדמו.

איתן כבל: אנחנו לא נמנע את המסלול של "טיים שרינג" בישראל, זאת איננה הכוונה.

<אלקס הרטמן: זאת התוצאה.

איתן כבל: עורך דין הרטמן, אתה עורך דין, הוא בא כמומחה.

אבישי ברוורמן: חבר הכנסת כבל, אני חושב שחבר הכנסת כבל במקרה הזה כיוון לדעת קטנים.

אבישי ברוורמן: אני בהחלט - -

איתן כבל: אתה זוכר מה אמרת לי קודם על הצניעות.

אבישי ברוורמן: אני מקבל את ההערה בצניעות.

אבישי ברוורמן: אנחנו מתקדמים.

אבישי ברוורמן: הוועדה תתקדם.

אבישי ברוורמן: ברגע שתוצג הצעה על ידי כבודו, ואני אומר את זה במובן הרציני של המילה, נשיא התאחדות המלונאות, אנחנו נבחן אותה ביחד עם היועצת המשפטית של הוועדה וככל שיידרש, אנחנו נכניס שינויים בכלים הפרלמנטרים העומדים לשינוי.

<אלי גונן: אני אומר עוד פעם: אבל אם תתקבל החלטה היום שהיא במהות של ה"טיים שרינג", אתה יודע מה זה אחר כך לבוא ולעשות את כל הדברים?

<לאה ורון: כן, הוא יודע.

<לאה ורון: הוא פרלמנטר, הוא יודע.

איתן כבל: אלי, אנחנו אומרים לך: קבל את ההצעה הזאת.

<תמר פינקוס: - - -

אבישי ברוורמן: אלי, אני מבטיח לך שאתה תצא מסופק.

אבישי ברוורמן: אני לא מבטיח את זה לכל אחד אבל אני בטוח שתצא מסופק.

אבישי ברוורמן: עורכת דין פינקוס.

אבישי ברוורמן: אנחנו מתקדמים.

אבישי ברוורמן: אפילו חבר הכנסת שלח הגיע לדיון.

<תמר פינקוס: אני באמת חושבת שצריך להתקדם ולפתור בעיה שהיא הבעיה האקוטית: ה"טיים שרינג" שמדבר עליו מר גונן הוא משהו עתידי שעדין לא קיים ואם קיים, אנחנו יודעים שהוא בשוליים ואין תלונות וטוב שכך.

<תמר פינקוס: יש סעיף שאומר שהשר יהיה רשאי בתוספת הרביעית - -

אבישי ברוורמן: ואנחנו גם נדאג לזה, ומר גונן יצא מסופק.

אבישי ברוורמן: אני בטוח.

<תמר פינקוס: - - ויבואו וישכנעו אותנו והוא יפתור את הבעיה שלו במסגרת - - -

אבישי ברוורמן: אני מסכים, תודה רבה.

אבישי ברוורמן: אני מתקדם.

אבישי ברוורמן: אני מבקש מזאב פרידמן לדבר בקצרה כדי שאוכל להתקדם.

<זאב פרידמן: אדוני היושב ראש, כל שהייתי מבקש לעת הזו זה לו היה עורך דין הרטמן מתייצב ואומר: רבותי, אם יש אנשים שלא רוצים להישאר אתנו, אנחנו משחררים אותם לשלום.

<זאב פרידמן: עזבו, כל כך הרבה שנים התפרנסנו מכם, כל כך הרבה שנים היינו קשורים.

<זאב פרידמן: אין חובות עבר, עזבו אותנו במנוחה, אנחנו לא חייבים לכם, אתם לא חייבים לנו, ייפרדו דרכנו לשלום.

<זאב פרידמן: הייתי מקבל את ההצהרה הזאת כמחווה של רצון טוב, אם כי אפשר להסכים אתה או לא להסכים אתה אבל לפחות הייתי מבין אותה כמחווה.

<זאב פרידמן: אבל לבוא ולומר: רבותי, אתם משוחררים ולהציג את זה ממש כמשהו כל כך גורף, אבל תדעו לכם שמחר ניקח מכם כסף ונשכור סוללת עורכי דין.

<זאב פרידמן: לא נעים להגיד שזה יהיה סיפור שיגיעו לכאן 40 אלף איש ויגידו: תבעו אותנו, נקטו נגדנו אמצעי גביה.

<זאב פרידמן: לא, אנחנו לא רוצים את זה.

<זאב פרידמן: הבה ייפרדו דרכנו לשלום בדרכי שלום.

אבישי ברוורמן: תודה רבה.

אבישי ברוורמן: עורכת הדין בנדלר.

<לאה ורון: רגע, נציגת העובדים שמבקשת להיות אחרונה חביבה, גברת אסרף.

<לאה ורון: את לא דיברת בישיבה הקודמת?

אבישי ברוורמן: בקצרה.

<אילנית אסרף: לא.

<אילנית אסרף: צהרים טובים.

<אילנית אסרף: שמי אסרף אילנית, אני עובדת במלון "קלאב הוטל" בטבריה מזה 22 שנה, בעצם מיום שחרורי מצה"ל.

<אילנית אסרף: אני נשואה ואם ל-4 ילדים.

<אילנית אסרף: הגעתי מטבריה כדי לזעוק את זעקתם של העובדים ולהיות להם לפה.

<אילנית אסרף: במידה, במקרה ויחוקקו כאן חוקים, תנאים, שיגרמו לנו לאבד את מקור פרנסתנו, את מקור מחיית ילדנו, אנחנו נמצא את עצמנו נטולי תעסוקה.

<אילנית אסרף: התעסוקה בצפון מעוררת דאגה ואת זה כולנו יודעים.

<אילנית אסרף: אני מבקשת, מפצירה בכם, תתייחסו אלינו, העובדים.

<אילנית אסרף: כמוני יש עשרות משפחות ומאות ילדים שחיים ומתפרנסים משכר בענף המלונאות, שידוע כשכר מינימום.

<אילנית אסרף: תשאירו אותנו, נמשיך לפרנס את המשפחה שלנו בכבוד, לגדל את הילדים שלנו בכבוד, אחרת אנחנו נמצא את עצמנו ללא כל פרנסה.

<אילנית אסרף: איתן כבל, אני מבקשת שבחלק מהמקרים שאתה אומר שאתה מבטיח שלא יהיו נזקים ולא ייגרם עוול לאף אדם, תיקח אותנו, העובדים הזוטרים, שבאים להתפרנס בכבוד.

אבישי ברוורמן: איתן, אתה רוצה להגיב?

איתן כבל: אני רק אומר לך במשפט אחד: את יודעת, אתה לא יכול לייצב, יש כאן עוול.

איתן כבל: כשאתה מנסה לפתור עוול והחיים בנויים מיצירת איזונים.

איתן כבל: לבי לבי עליך אבל זה לא ימנע ממני להמשיך ולהוביל את המאבק הזה כיוון שנמצאים בתוכו כל כך הרבה אנשים.

איתן כבל: החיים בנויים מאיזונים.

איתן כבל: מה את בעצם מבקשת ממני, ואת מקשה עלי עכשיו את החיים בענין הזה.

איתן כבל: את פונה אלי כאילו אני מבקש לפעול מולך, נגדך, נגד העובדים, ואין כאן דבר וחצי דבר.

איתן כבל: אינני מסתכל על הדברים כך.

איתן כבל: במובן הזה לעולם לא נצליח להתקדם בשום מקום כי תמיד יש בעולם הקשה הזה - -

<אילנית אסרף: אבל אתה מבין אותנו, שהחיים שלנו יהיו הרבה יותר קשים?

איתן כבל: אני מבין את זה.

איתן כבל: במקרה הזה אני לא מציע לכם להרים את קולכם.

איתן כבל: קולה נשמע וגם ככה לא פשוט.

אבישי ברוורמן: תודה רבה.

אבישי ברוורמן: רבותי - -

<סילביה דורה אלטר: בפעם הקודמת אני הצעתי גם - - גם אני נציגה של העובדים מאילת.

<סילביה דורה אלטר: אני עובדת ב"קלאב הוטל" 16 שנה.

<סילביה דורה אלטר: אני חד-הורית ואני מייצגת לא רק את עצמי אלא גם את כל עובדי "קלאב הוטל".

<סילביה דורה אלטר: צר לי וכואב לי מדברים ששמעתי מחבר הכנסת איתן כבל, שהוא אמר, ויש לי הרגשה כאילו הוא עושה את זה נגד "קלאב הוטל" אישית.

<סילביה דורה אלטר: הוא צריך להבין שאנחנו, גם שגרים באילת - -

איתן כבל: את נציגת ההנהלה?

<סילביה דורה אלטר: - - לא, ממש לא.

איתן כבל: סליחה גברתי, - -

<סילביה דורה אלטר: אתה פוגע בי.

איתן כבל: סליחה גברתי, החיים בנויים.

איתן כבל: ..

איתן כבל: אני גם לא מוכן, ואני אומר לך ש"קלאב הוטל", אני מוחה.

איתן כבל: אתם יכולים להניף את הידיים - -

<סילביה דורה אלטר: אני הגעתי באופן אישי.

איתן כבל: סליחה, אף אחד לא יחנך אותי, ילמד אותי.

איתן כבל: אני לא לחינם פה מוביל את הכנסת הזאת וחברי הכנסת הכי חברתיים, הכי פעילים.

איתן כבל: אני לא צריך להצדיק את עצמי בפני אף אחד.

איתן כבל: יחד עם זאת, האופן הזה של להביא לכאן אנשים כדי להעמיד את המצפון שלי בספק, גורם לי בדיוק ההיפך.

איתן כבל: מספיק עם זה.

איתן כבל: די, אני עוד אצטרך לצאת מפה כאילו - -

אבישי ברוורמן: רבותי, אני רוצה להגיד לכם דבר אחד, ואני אומר את זה מניסיון החיים שלי: את העובדים אפשר להעסיק ואפשר לשקם את בתי המלון ואפשר לעשות את הכל.

אבישי ברוורמן: הרי כולנו יודעים מה קורה פה מאחורי הקלעים.

אבישי ברוורמן: עושים פה שימוש...

אבישי ברוורמן: האיש הזה הודיע שהוא מתמודד על יושב ראש ההסתדרות.

אבישי ברוורמן: אני לא יודע אם הוא יהיה יושב ראש ההסתדרות או לא אבל דבר אחד אני יכול להגיד לכם, והוא יודע שגם בינינו יש אי הסכמות בהרבה דברים.

אבישי ברוורמן: האיש הזה פועל לרווחת העובדים, מאמין בעובדים ולכן, זה לא פייר לשים את זה בצורה הזאת.

אבישי ברוורמן: תודה רבה, אני ממשיך בהצעת החוק.

אבישי ברוורמן: אנחנו מתקדמים.

<אתי בנדלר: אז רק להזכיר לכולם איפה אנחנו נמצאים:

<אתי בנדלר: הצעת החוק, יש בה מספר סעיפים.

<אתי בנדלר: סעיף 1 שקובע את העקרונות הכלליים אושר.

<אתי בנדלר: בסעיף 1 נאמר שבעצם העקרונות הכלליים יחולו לגבי עסקאות המנויות בתוספת הרביעית ובהתאם לתנאים שנקבעו בתוספת הרביעית.

<אתי בנדלר: וסעיף 2 הוא התוספת הרביעית.

<אתי בנדלר: בשלב זה מוצעים בו שני סוגי עסקאות: 1.

<אתי בנדלר: זה עסקה בענין רכישה של יחידות נופש.

<אתי בנדלר: אני מזכירה שמדבר כאן על עסקאות צופות פני עתיד.

<אתי בנדלר: דהיינו, עסקאות בענין רכישת יחידות נופש שיכרתו לאחר תחילת החוק.

<אתי בנדלר: ב.

<אתי בנדלר: מדבר על חדרי כושר ופעילויות ספורט שכרגע לא נדונו, יהיו בדיון נפרד.

<אתי בנדלר: סעיף 3 הוא סעיף התחילה וסעיף 4 מתייחס לעסקאות לרכישת יחידות נופש שנכרתו טרם תחילתו של החוק.

<אתי בנדלר: דהיינו, בין היתר ולא רק, מדובר על עסקאות שנחתמו לגבי מלונות של "קלאב הוטל".

<אתי בנדלר: עכשיו השאלה היא כזאת, אדוני: סעיף 1, כאמור, אושר.

<אתי בנדלר: סעיף 2, שאתו הינו צריכים להמשיך, חלק א' שבו דן כאמור בעסקאות עתידיות אבל אדוני אמר שהוא רוצה לאפשר לנשיא התאחדות המלונות שבועיים כדי לגבש הצעה.

<אתי בנדלר: השאלה אם בכל זאת אדוני רוצה שנקרא כרגע את התנאים המתייחסים לעסקאות עתידיות?

אבישי ברוורמן: בהחלט.

אבישי ברוורמן: אני גם אבקש מחבר הכנסת שמולי, מכיוון שהיום זה יום התעשיינים אז אני לרבע שעה קופץ ליושב ראש הכנסת.

אבישי ברוורמן: אני לא רוצה לעכב, אני רוצה להמשיך - -

איתן כבל: לדעתי כשתחזור, העברנו את החוק כבר.

אבישי ברוורמן: אני המום.

אבישי ברוורמן: שאיתן כבל יצא נגדי?

אבישי ברוורמן: אני, בשר מבשרה של מפלגת העבודה?

אבישי ברוורמן: סליחה, יש לנו חוש הומור אישי שלפעמים לא מבינים אותו.

<אתי בנדלר: אז אם כך, מתחילים עם סעיף 2 כיוון שבעצם הנוסח המוצע הוא נוסח שהוצע על ידי הממשלה במסגרת התיאום המתחייב עם חבר הכנסת כבל וחברי הכנסת שהציעו את הצעת החוק הפרטית, אני מציעה שהממשלה תציג את ההצעה.

אבישי ברוורמן: עורכת הדין תמר פינקוס.

<אתי בנדלר: סעיף 2, תוספת רביעית, (סעיף 13ט)א.

<תמר פינקוס: "אחרי התוספת השלישית לחוק העיקרי יבוא: "תוספת רביעית א.

<תמר פינקוס: עסקה בעניין רכישה של יחידת נופש כהגדרתה בסעיף 14א – נמסרה הודעת ביטול לעוסק בכתב כאמור בסעיף 13ד(א)(2), לאחר המועד האמור בסעיף 14א(ג)," שמדבר על אפשרות ביטול תוך שבועיים.

<תמר פינקוס: סעיף 13ד(א)(2) מדבר על ביטולים בעסקה מתמשכת.

<תמר פינקוס: התנאים: "העסקה תתבטל בתום המועד בו על פי העסקה לצרכן זכות השימוש ביחידת הנופש, לאחר מתן הודעת הביטול; ביטל הצרכן את העסקה, לא יגבה העוסק דמי ביטול; הוחל בעשיית העסקה ישלם הצרכן את התמורה היחסית בעד השימוש שעשה.

<תמר פינקוס: "

אבישי ברוורמן: רבותי, הכל נאמר.

אבישי ברוורמן: יש הערות מסוימות?

<אלי גונן: זה בלתי אפשרי.

<אתי בנדלר: מה בלתי אפשרי?

<אתי בנדלר: "בלתי אפשרי" זה לא הערה לנוסח המוצע.

<אלי גונן: בנוסח המוצע, אני אומר עוד פעם: יש פה שאלה מה הבסיס?

<אלי גונן: מה לוקחים?

<אלי גונן: את התשלום שהוא שילם.

<אלי גונן: מנכים מהתשלום שהוא שילם, בעל הדירה, את מה שעלה לי לייצר?

<אלי גונן: מה שעלה לי לשווק?

<אלי גונן: מה שעלה לי למכור?

<אלי גונן: מה הבסיס?

<אתי בנדלר: ודאי שלא את הוצאות השיווק.

<אלי גונן: למה לא?

אבישי ברוורמן: רבותי, יש לי הצעה: אני לא עורך דין.

אבישי ברוורמן: מכיוון שאנחנו לא נגמור את החוק, יש לנו גם את יחידות השירות וכל הדברים, אני מעונין להצביע על זה.

אבישי ברוורמן: אני מקבל את ההצעה של אלי גונן, שהוא תוך שבוע מעביר לנו את התיקונים.

אבישי ברוורמן: אם נראה שלתיקונים האלה יש תיקונים, אנחנו נתקן א זה בהתאם.

אבישי ברוורמן: - -

<אתי בנדלר: לא, אז אתה תגיש בקשה לדיון מחדש אם התיקונים המוצעים ישכנעו אותך שהם ראויים לדיון החדש.

אבישי ברוורמן: - - כדי למנוע את ההרגשה של הציבור הישראלי, שכבר שנים יש לו רושם שיש פה הרבה מאד דיונים.

אבישי ברוורמן: חוק הדיור הציבורי, אני רוצה להזכיר לכם, נחקק על ידי רן כהן בשנת.

אבישי ברוורמן: .. ועוד לא נגמר וחוזר אלינו.

אבישי ברוורמן: לכן, הדברים נאמרו, אני מעלה את הסעיף הזה להצבעה.

אבישי ברוורמן: - -

<אתי בנדלר: רגע, יש עוד הערות לגופם של דברים?

<אתי בנדלר: אני רואה שלממשלה יש הערה.

<תמר פינקוס: ישנו הנוסח שחנה העבירה אליך ביום ראשון - -

<אתי בנדלר: אלי?

<תמר פינקוס: - - שהוא ממוקד יותר מבחינת המועדים.

<רני נויבואר: חסרות שתי מילים.

<לאה ורון: תכניסו אותן.

<לאה ורון: בואי, אל תתעסקי כרגע עם נוסחים.

<לאה ורון: הסיכום עם עורכת הדין טירי היה שהשינויים יוצגו בוועדה.

<תמר פינקוס: אז אני אציג את השינוי: בסעיף א.

<תמר פינקוס: החלופה – העסקה שתתבטל בתום המועד השנתי או על פי העסקה לצרכן, זכות השימוש ביחידת הנופש בסמוך לאחר מתן הודעת הביטול.

אבישי ברוורמן: אני מודה לך.

<אלקס הרטמן: זה שינוי דרמטי, צריך להבין.

<אתי בנדלר: למה זה דרמטי?

<אלקס הרטמן: צריך להבין: באים ואומרים לא רק שאין "טיים שרינג", כמו שאמר פה מר גונן כי כל שנה אפשר לבטל, זה לא "טיים שרינג", ולקבל את מלא הכסף חזרה אלא שעכשיו באים ואומרים שאפילו לא יצטרכו לשלם, לתת הודעה של שנה מראש.

<אלקס הרטמן: שים לב מה עושים בדלת האחורית, זה לא יאמן.

<תמר פינקוס: אני חושבת שעורך דין הרטמן לא הבין את התיקון.

<תמר פינקוס: אנחנו אומרים שאתה מודיע עכשיו, זה יתבטל לך בסוף השנה, וכל השנה הזאת זה על אחריותך.

<תמר פינקוס: אז אם עוד הרטמן לא רוצה את זה, אז לא צריך, אנחנו נחזור לנוסח הישן.

אבישי ברוורמן: רוצים להיטיב אתך.

<אלקס הרטמן: הנוסח לא מטיב בכלל.

<אלקס הרטמן: קודם כל, אדוני היושב ראש, אני חושב שיש נוהל מסוים.

<אלקס הרטמן: אם רוצים לשנות, אני מבקש לראות את זה כתוב, להעביר את זה אלינו - -

אבישי ברוורמן: אנחנו לא עובדים ככה בדרך כלל.

אבישי ברוורמן: יש לנו את חוכמת השולחן, הרבה פעמים אנשים יושבים מסביב לשולחן ומגיעים לפשרות, לא לוקחים כל עורך דין.

אבישי ברוורמן: חצי הדברים נפתרו פה בחוכמת השולחן בהבנה.

אבישי ברוורמן: אתה לא רוצה?

אבישי ברוורמן: יהיה מה שיהיה.

<אתי בנדלר: אני אומר לך גם משהו לגבי מה שצריך או מה שלא צריך בדיון בוועדה: בדיון בוועדה נשמעות הערות, ולעתים הוועדה מקבלת את ההערות בלי שמפרסמים את הנוסח לקהל כי זה מהות הדיון בוועדה.

<אתי בנדלר: נכון שאם משרד או גורם כל שהוא רוצה להציע משהו מהותי, אנחנו תמיד מקפידים על כך שישלחו לנו את הנוסח המוצע כדי שאפשר יהיה לפרסם את זה לכלל הציבור, והציבור יוכל ללמוד את זה.

<אתי בנדלר: כמובן שבראש וראשונה שחברי הכנסת יוכלו ללמוד את זה, כדי שיוכלו להתייחס בעת הדיון בצורה מושכלת לנוסח חדש.

<אתי בנדלר: אבל כאן אומרים לך שמדובר בשתי מילים שאין בהן שינוי מהותי בכלל.

<אתי בנדלר: עוד לפני שאנחנו קלטנו מה השינוי המהותי, אתה כבר הודעת שכך לא עובדים.

<אתי בנדלר: אז כך כן עובדים כי אם מדובר על שינויי נוסח או הערות שהם חשבו עליהן, והם מיד יסבירו מה מהות ההערה הזאת, מה הם רוצים לשנות, אני לא חושבת שיש בזה איזה שהוא פגם בהליכי החקיקה.

אבישי ברוורמן: תודה.

אבישי ברוורמן: עמדתך ראויה.

אבישי ברוורמן: המשנה ליועץ המשפטי של הכנסת, ואני לא חושב שיש מישהו שאפשר לסמוך עליו יותר ממנה.

אבישי ברוורמן: אני גם מעריך את איל ינון בכנסת הזאת.

<אתי בנדלר: אני רק מבקשת שתסבירו עכשיו את מהות השינוי שביקשתם.

<תמר פינקוס: בנוסח הקודם אמרו שהביטול הוא במידי, מהרגע שאני ביטלתי.

<תמר פינקוס: פה אנחנו הקשבנו למה שהיה בדיון הקודם, למה שאמרו, והנוסח הוא: אני יכולה לבטל בסמוך להודעת הביטול אבל הביטול ייכנס לתוקף בסוף השנה בה זה מתקיים, לא לפני.

<אתי בנדלר: דהיינו, כדי להבהיר, המשמעות היא שאין ספק שבאותה שנה הוא יצטרך לשלם את דמי האחזקה, ובאותה שנה הוא גם יהיה זכאי לעשות שימוש ביחידה שלו.

<אתי בנדלר: זאת המשמעות של הדברים.

<תמר פינקוס: - - - או בסמוך לאחר מתן הודעת הביטול.

<אתי בנדלר: זה המועד השנתי.

<אתי בנדלר: עכשיו אני הייתי שמחה לשמוע אם יש הערות לענין.

איציק שמולי: יש לי שאלה ליועצת המשפטית, זאת שאלת תם אולי: האם את חושבת שיש מקום להכניס איזה שהן הוראות בדבר זה שלא ניתן יהיה לגבות תשלומים מיוחדים, קנסות יציאה, דברים מהסוג הזה?

<אתי בנדלר: אז זה מופיע בטור השלישי.

<אתי בנדלר: אם אתה תראה: "ביטל הצרכן את העסקה, לא יגבה העוסק דמי ביטול;".

איציק שמולי: לא, היה לנו את זה פה בדיון אחר, ששאלנו את עצמנו על דמי רישום ועל דמי השתתפות.

איציק שמולי: השאלה אם אתה משנה את המינוח, שלא ייווצר מצב - -

<לאה ורון: בדיור הציבורי.

<אתי בנדלר: אני חושבת שזו הערה שאולי ראוי לשקול אותה, שצריך לכתוב שהוא לא יגבה סכום כל שהוא בשל הביטול.

<אתי בנדלר: - -

אבישי ברוורמן: תודה איציק, מצוין.

<אתי בנדלר: - - יהא שמו אשר יהא, אני כמובן לא מדבר כרגע על הנוסח אלא על העיקרון.

<אתי בנדלר: אני חושבת שזו הערה נכונה.

אבישי ברוורמן: הערה נוספת.

<אלקס הרטמן: אני בכל זאת רוצה לשאול שאלה לגבי הטור השלישי, אם מותר לי: לגבי השלישי, אני רוצה שמישהו אולי יסביר לי איזה היגיון יהיה בכלל לעסקת "טיים שרינג".

<אלקס הרטמן: אם אדם יכול בכל שנה לבטל, איזו ודאות?

<אלקס הרטמן: איך אפשר בכלל לנהל עסקים ב"טיים שרינג".

<אלקס הרטמן: המשמעות היא כריתת הענף.

<אלקס הרטמן: כמו שאמר מר גונן, אין בזה שום היגיון.

אבישי ברוורמן: רבותי, אני גם אומר עוד דבר אחד: - -

<אלקס הרטמן: זה לא קשור ל"קלאב הוטל".

אבישי ברוורמן: סליחה, יושבים פה גם נציגי הממשלה, שביניהם, אני חושב, יש את הביטוי המתאים לשרים המתאימים והם לא רואים אבל למרות כל זאת, למרות שהם רואים, אני מאד מעריך את מר גונן אישית ואני גם מעריך בכלל את התאחדות המלונות ולכן אמרתי שנצביע על זה עכשיו עכשיו.

אבישי ברוורמן: אם בדברים שאנחנו נקבל ממר גונן יהיה צורך לשנות, אנחנו נשנה כי החוק לא נגמר.

אבישי ברוורמן: תודה רבה.

<אתי בנדלר: רגע, בכל זאת, הייתי מבקשת התייחסות קצרה של נציגי הממשלה לשאלה הזאת כי השאלה היא שאלה ראויה.

<אתי בנדלר: שאלה מאד פשוטה: האם ההצעה הזאת איננה מביאה בעצם לכריתת הענף?

אבישי ברוורמן: הכל פה זה נשיקת המוות או נשיקה לא רעה.

<תמר פינקוס: אני רוצה לומר משהו: היום אין עדין "טיים שרינג".

<תמר פינקוס: מה לעשות שה"טיים שרינג" היחיד שישנו היום - - עם הרבה מאד כאב לב - - -

<קריאות: לא, לא.

<אתי בנדלר: זה לא מדויק גברת פינקוס.

<אלקס הרטמן: ברמת העובדה זה לא נכון.

אבישי ברוורמן: רבותי, סליחה.

אבישי ברוורמן: את טעית בעובדות.

<תמר פינקוס: אני רוצה לסיים את המשפט: ואם יש בתי מלון שעושים "טיים שרינג" ולא שמענו עליהם, מעולה, סימן ששם הכל טוב.

<תמר פינקוס: לא שמענו תלונות, לא הגיעו תלונות ואין להם מה לדאוג אם הם ימשיכו ככה.

אבישי ברוורמן: סליחה, אני עוצר.

אבישי ברוורמן: תמר, מה שאת אומרת ואת התעמקת בנושא הזה והשקעת בו, שההחלטה הזאת שנקבל כאן, אין בה משום אותה נשיקת מוות שמדברים עליה אלי גונן.

<אלי גונן: חוסר הבנה טוטאלית, אני מצטער.

<אלי גונן: יש לי הרבה הערה לתמר פינקוס, חוסר הערכה טוטאלית והבנה טוטאלית, אני מצטער.

<אלי גונן: איך אפשר להגיד את זה?

<אלי גונן: אני מצטער, זה חיסול של ה"טיים שרינג".

<אלי גונן: פשוט חיסול.

<אלי גונן: איך אפשר להגיד את זה?

<אלי גונן: את מחסלת את הסקטור הפרטי - -

אבישי ברוורמן: לא, אלי.

אבישי ברוורמן: אי אפשר לרשום פרוטוקול ככה.

<אתי בנדלר: אדוני, ככל שתרצה, תיתן למי שתרצה לדבר.

<אתי בנדלר: אני בכל מציעה שאולי נצביע רק על הטור הראשון והשני ולא להצביע על הטור השלישי כדי לאפשר בכל זאת את - -

אבישי ברוורמן: אלי, שבוע מספיק?

אבישי ברוורמן: מספיק לך שבוע.

אבישי ברוורמן: אני לא מצביע על השלישי.

<אתי בנדלר: על הטור הראשון והשני יש הערות?

אבישי ברוורמן: מי בעד הראשון והשני?

אבישי ברוורמן: בעד – 2

אבישי ברוורמן: נמנעים – אין הטור הראשון והשני נתקבלו.

<אתי בנדלר: הטור השני, ככל שיהיו הערות והיושב ראש יחשוב או מי מחברי הכנסת יחשוב שיש מקום לדיון מחדש, יגיש בקשה לדיון מחדש.

<קריאה: אבל הטור השני הוא הטור שמדבר בנושא של הביטול.

<זאב פרידמן: אדוני היושב ראש, כשמעבירים את המסמכים שיעבירו לכולם.

אבישי ברוורמן: רבותי, מה שאני מבקש: אם יש הערות, להעביר אותן למנהלת הוועדה שתעביר אותן לכל הגורמים, לא רק לחברי הכנסת, כדי שהדיון יהיה שקוף וברור לחלוטין כי כל החלטה שנקבל - -

<לאה ורון: אנחנו לא מעבירים לכל הגורמים, אנחנו מפרסמים בפורטל הוועדה, באתר האינטרנט של הכנסת.

אבישי ברוורמן: לאה צודקת.

אבישי ברוורמן: אז עכשיו הדבר הזה ברור.

אבישי ברוורמן: הצבענו, חבר הכנסת שמולי ואנוכי על הסעיפים.

אבישי ברוורמן: אנחנו לא מצביעים על הטור השלישי.

<אתי בנדלר: זאת אומרת, הטור הראשון והשני, כדי שלא יהיה ספק, בסעיף 2 בתוספת הרביעית, בסעיף א, הטור הראשון והשני התקבלו, הטור השלישי נשאר פתוח לישיבה הבאה.

<אתי בנדלר: אם יהיו מסמכים לחברי הכנסת שמי מהם ירגיש שהוא מבקש לקיים דיון מחדש, תוגש בקשה לקיום דיון מחדש.

אבישי ברוורמן: את עוד רוצה להתקדם הלאה?

<אתי בנדלר: אני מאד אשמח את כל הסיפור של הוראת המעבר לגבי יחידות קיימות, סעיף 4.

<קריאות: 3 גם.

<תמר פינקוס: עוד לא נגענו במכוני הכושר.

<אתי בנדלר: אני לא יכולה להצביע כרגע על 3.

<אתי בנדלר: אני עוברת לסעיף 4: "תחולה.

<אתי בנדלר: חוק זה יחול גם על עסקאות שנעשו ערב יום התחילה".

<אתי בנדלר: "ערב יום התחילה" – זאת אומרת, כל העסקאות שנעשו עד מועד התחילה של החוק, שאת מועד התחילה של החוק תקבע הוועדה בישיבה הבאה.

<אתי בנדלר: "ובלבד שמועד סיום העסקה חל לאחר יום התחילה", דהיינו, שזה עסקאות "און-גויינג", "ולגבי העסקה המנויה בפסקה (א) לתוספת הרביעית בתנאים המפורטים להלן: דהיינו, לגבי עסקאות בדבר יחידות נופש זה יחול בתנאים האלה: "(א) הצרכן מסר הודעת ביטול לעוסק בכתב כאמור בסעיף 13ד(א)(2); (ב) העסקה תתבטל בתום המועד בו על פי העסקה לצרכן זכות השימוש ביחידת הנופש, לאחר מתן הודעת הביטול;" אני חושבת שגם כאן צריך לכתוב "המועד השנתי", בהתאם לתיקון שאתם הצעתם.

<אתי בנדלר: בתום המועד השני שבו על פי העסקה לצרכן זכות השימוש ביחידת הנופש לאחר מתן הביטול.

<אתי בנדלר: "(ג) ביטל הצרכן את העסקה, לא יגבה העוסק דמי ביטול ואולם רשאי העוסק שלא להשיב את התמורה יחסית בעד יתרת תקופת העסקה לגביה לא נעשה שימוש.

<אתי בנדלר: " דהיינו, מה שמוצע כאן לגבי כל ההתקשרויות שנעשו עד כה בענין יחידות נופש, תהיה זכות ביטול בשינוי ממה שמוצע לגבי עסקאות עתידיות, כאן לצרכן לא תהיה זכות השבה.

<תמר פינקוס: אני מציעה להוסיף את מה שאמר חבר הכנסת שמולי, שללא הוצאות - -

אבישי ברוורמן: עם תיקון שמולי, בהחלט כן.

<תמר פינקוס: יש לי הערה אחת:

<תמר פינקוס: אני עדין חושבת שלגבי דירות נופש של העבר צריך להשאיר את סעיף (ב) כמות שהוא ולא להשוות את זה למה שכתוב ב-(א) כי ב-(א) אנחנו מדברים על משהו עתידי ולכן אנחנו מדברים עד תום השנה ובסמוך.

<תמר פינקוס: בדירות נופש של העבר אנחנו אומרים: - - - ולכן, פה לא - -

<אתי בנדלר: אבל בכל מקרה כתוב בתום המועד שבו יש לו זכות שימוש ביחידת הנופש הזאת.

<אתי בנדלר: את מאפשרת לו לעשות שימוש.

אבישי ברוורמן: מה שעורכת הדין בנדלר אמרה.

אבישי ברוורמן: זהו?

<אתי בנדלר: זה מה שמוצע לגבי היחידות הקיימות.

אבישי ברוורמן: רבותי, הכל אצלי פתוח, אמרתי להביא לדיונים מסמך גונן - -

<אתי בנדלר: לא, זה כבר לא קשור למסמך גונן.

<אתי בנדלר: זה לגבי עסקאות שנעשו.

<אתי בנדלר: תקרא לזה לצורך הענין - -

<אלקס הרטמן: אני רוצה לומר לאדוני היושב ראש שאת ההסתייגויות שלנו כבר אמרנו מזה.

<אלקס הרטמן: זה לא מאפשר תזרימית בכלל להתארגן כי אומר לאדוני, רק כדי להבין את זה מכאנית, איך זה נעשה: התשלום עבור "טיים שרינג" נעשה תמיד זמן תקופה מראש.

<אלקס הרטמן: הוראת המעבר פה מאפשרת לאדם להגיע למלון, לעשות את שבוע הנופש ולהודיע תוך כדי שבוע הנופש שהוא יותר לא בא.

<אלקס הרטמן: המשמעות היא בעצם, כי הוא כבר היה צריך לשלם.

<אלקס הרטמן: אם זה ביוני נניח, הוא היה צריך כבר לשלם את זה בחודשים הבאים.

<אלקס הרטמן: צריך לתת לפחות את האפשרות להתארגן מבחינת זמן.

<אתי בנדלר: לא, הוא משלם דמי אחזקה עבור אותה שנה, זה ברור.

<קריאה: כמה כסף הוא שילם בשביל הזכות הזאת?

<אלקס הרטמן: ל"קלאב הוטל" לא יהיה זמן להתארגן משום שהתשלום לשנה הבאה הוא מספר חודשים לאחר מכן.

<אתי בנדלר: בממוצע 6 חודשים.

<רני נויבואר: זה למעלה מ-6 חודשים, זה 6 פלוס.

אבישי ברוורמן: להערה הזאת: למעלה מ-6 חודשים.

אבישי ברוורמן: מי העורך דין שמדבר?

<לירון מאוטנר לוגסי: למיטב הבנתו, ממה שאנחנו יודעים ולפי ההסכמים שאנחנו ראינו, התשלום לדמי אחזקה נעשה למעלה מ-6 חודשים מראש.

<אלקס הרטמן: נכון.

<לירון מאוטנר לוגסי: לכן, הזכות הזאת, שולם עליה כבר זמן רב מראש.

<לירון מאוטנר לוגסי: אתם מודעים לזה - -

<אלקס הרטמן: אני מדבר על הביטול.

<אלקס הרטמן: אם הוא יבטל, לנו אין זמן להתארגן.

<רני נויבואר: כמה חודשים יש מיוני עד יוני?

<אלקס הרטמן: אבל איך מנהלים עסק?

<אלקס הרטמן: מנהלים עסק מזה שמכר לי - - -

<קריאות: - - -

איתן כבל: עורך דין הרטמן, הענין הוא כזה, ברשותכם: זה לא מחר בבוקר, ואם זה כך אז צריך לחשוב על זה טוב טוב שפתאום כל הרוכשים עומדים ומבקשים באתו יום, באותה שעה לבטל.

איתן כבל: אנחנו מנסים לקבוע כללים של שכל ישר.

איתן כבל: זאת אומרת, אם למחרת בבוקר יגיעו עשרות אלפים או אלפים שרוצים לבטל, אתה יודע מה?

איתן כבל: אני הייתי שואל את עצמי למה הגעתי למצב הזה אבל לגופו של ענין, אני מנסה לומר לכם שיש כאן איזה סוג של שכל ישר.

איתן כבל: לא כל חוק שאנחנו אומרים, אני מכיר את זה מחוקים צרכניים אחרים, אומרים: למחרת כולם יגיעו.

איתן כבל: כולם.

איתן כבל: תמיד זה כולם.

אבישי ברוורמן: תודה.

אבישי ברוורמן: מה שחבר הכנסת כבל הסביר זה גם את כל הנושא איך בנקים עם בנקים כי הלא איך בנקים מחזיקים יחס הון-אשראי 1:10 לפי החוק?

אבישי ברוורמן: כי שכיחות הנכנסים, אלה שמפקידים ואלה שמושכים היא לא 1:1 אלא 1:10.

אבישי ברוורמן: לכן פה, להקשיב קצת לחוכמת כבל.

אבישי ברוורמן: רבותי, אם ככה, יש עוד הערה?

<תמר פינקוס: סעיף ג.

<אלקס הרטמן: למען הסדר הטוב, אדוני, אני חוזר על הטענות שלנו: מדובר חקיקה פרסונאלית ורטרואקטיבית.

<אלקס הרטמן: אני סבור שהיא לא נחקקת באופן הנכון ואנחנו שומרים את כל הזכויות שלנו בענין.

איציק שמולי: שמע, אני חייב להגיד לך משהו כי הטענה הזאת חוזרת כל הזמן.

איציק שמולי: אחד המורים שלי פה, בכנסת, זה אילן גילאון.

איציק שמולי: ואילן גילאון מדי פעם מזכיר לנו במליאה שאחת הצרות בבית הזה, שאי אפשר לחוקק חוק שנהיה פה בני אדם במדינה.

איציק שמולי: אתה באמת חושב שמישהו מ-120 חברי הכנסת כאן בא עם איזו אג'נדה מהבית נגד "טיים שרינג"?

איציק שמולי: הרי ברור לך שאם החברה שאתה מייצג היתה מתנהלת בהגינות, היתה מתנהלת בצורה נכונה וטובה וראויה, לא היינו נמצאים בכלל בדיון הזה היום.

<אלקס הרטמן: מותר לי להשיב לך?

איציק שמולי: כשאסיים תשבי לי.

איציק שמולי: אני לא צריך להיות ניזון כי אני רואה פה גם בדיון הקודם וגם בדיון הזה מה קורה.

איציק שמולי: עכשיו, זה שמנסים להסתתר גם מאחורי עובדים או אפילו מאחורי ענף המלונאות, אנחנו לא רוצים לפגוע ב"טיים שרינג" אבל יש לנו בעיה מאד קשה עם מה שאתם עשיתם.

איציק שמולי: אם מישהו יפגע ופוגע בענף המלונאות, זה אתם.

איציק שמולי: הרי אם אתם לא הייתם נוהגים כך, אז לא היינו מגיעים למצב הזה בכלל.

<אלקס הרטמן: הטענות חמורות, מותר לי להשיב שתי דקות?

אבישי ברוורמן: אלקס, אני מבקש ממך, אנא תענה אבל בקצרה.

אבישי ברוורמן: אני מאד מודה לך.

<אלקס הרטמן: אענה בקצרה: חבר הכנסת שמולי, אני מוכן לבדוק את כמות האינפורמציה שבידך, ואני מרשה לעצמי לנחש שהיא פשוט אינפורמציה לא נכונה משום שהאינפורמציה המאד מאד חלקית ומטעה שמציגים פה זאת לא אינפורמציה.

<אלקס הרטמן: אני חוזר ואומר: אנחנו הצגנו פה לכל אורך הדרך את האפשרות לבטל את העסקאות, שאנחנו נותנים אותם.

<אלקס הרטמן: כל האנשים המסכנים, סוציאליים, כבר מזמן שוחררו.

<אלקס הרטמן: ניתנת אפשרות להשתחרר עכשיו.

<אלקס הרטמן: רוב רובו של הציבור הוא ציבור מאד מאד מרוצה.

<אלקס הרטמן: אני לא יודע למה אתה מתכוון כשאתה אומר: מה אתם רוצים?

<אלקס הרטמן: מי שיושב פה זה בחלקו אנשים שמתפרנסים מהענין ובחלקו אנשים אינטרסנטים.

<אלקס הרטמן: לכן, אדוני, בכל הכבוד, אתה לא ניזון מעובדות נכונות.

<אלקס הרטמן: רוב רובם, אם תעשה משאל בין בעלי ה"טיים שרינג", בעלי הזכויות, תראה שהרוב המכריע מרוצה.

<אלקס הרטמן: ולכן, כל האמרה הזאת, אני בכל הכבוד חולק עליך.

אבישי ברוורמן: עורך דין הרטמן, אני גמרתי.

אבישי ברוורמן: אני רוצה להגיד לכם רק דבר אחד: אני באתי לנושא הזה "טבולה-ראסה" לגמרי.

אבישי ברוורמן: לא הייתי יושב ראש ועדת הכלכלה, הייתי שר בפעם שעברה, לא הייתי בכלל בדברים האלה.

אבישי ברוורמן: מספר פניות הציבור שאני קיבלתי ושאחרים קיבלו, ותאמין לי, זה הנושא זה.

אבישי ברוורמן: הכי הרבה פניות ציבור שקיבלתי זה בנושא הזה.

אבישי ברוורמן: אז עכשיו, כל מה שאני יכול להגיד זה שאני מנסה לעשות את הטוב ביותר שאני עושה.

אבישי ברוורמן: אין לי שום אינטרס בדברים האלה, וגם אמרתי שאם לאור המסמך של מר גונן נראה שבאמת טעינו ויש תיקונים שצריכים לעשות כדי חס וחלילה לא לפגוע ב"טיים שרינג" - -

איתן כבל: בעתיד.

אבישי ברוורמן: - - אני צופה פני עתיד, ואין לי ספק שעמיתיי חברי הכנסת כבל ושמולי ילכו גם לתיקונים האלה אבל כרגע, במידע שנמצא לפנינו בדרך הזאת, אני חושב שהגענו להצבעה.

<אתי בנדלר: מילה אחת.

<לאה ורון: רק דקה, גברת בנדלר.

<לאה ורון: עורכת הדין רעות אושעיה, מקבוצת "פתאל".

<לאה ורון: עורכת הדין רעות אושעיה מקבוצת פתאל.

<רעות אושעיה: ישבתי כאן בשקט לאורך כל הדיון כי לא רציתי לחזור על דברים שאמרנו בדיונים קודמים.

<רעות אושעיה: אני כן רוצה, וכל שיחה כאן, מכל הצדדים היא סביב כל הנושא של "קלאב הוטל" ומה הבעייתיות שהיתה שם ואיך נתקן את "קלאב הוטל".

<רעות אושעיה: בקבוצת "פתאל" עדין מוכרים יחידות נופש והם ימשיכו למכור אלא אם כן החוק הזה ייכנס לתוקף.

<רעות אושעיה: לגבי כל עסקאות העתיד, בנושא שכרגע אמנם לא טיפלנו בו, בנושא השלישי לנושא ההשבה, אם תהיה או מה יחסה של ההשבה בנושא הזה, משאיר בעצם את כל קבוצות המלונאות שעדין מוכרות בלי איזו שהיא ידיעה לגבי העתיד.

<רעות אושעיה: - -

אבישי ברוורמן: עורכת דין אושעיה, מה שהבטחתי, ואצלי מילה זה מילה, אני מחכה למסמך תוך שבוע.

אבישי ברוורמן: אני בטוח שגם את תהיי שותפה למסמך של גונן, ואם הדברים שאתם כותבים, יש בהם משום שום שכל, אנחנו נעשה את התיקונים.

אבישי ברוורמן: לכן, רבותי, אם זה ככה - -

<אתי בנדלר: מילה אחת:

<אתי בנדלר: אני רק רוצה לומר שהטענה של עורך דין הרטמן שככלל, לא ראוי שהכנסת תחוקק חקיקה פרסונאלית מקובלת עלי לחלוטין.

<אתי בנדלר: אני רוצה לומר אבל שכאן אני בספק אם מדובר בחקיקה פרסונאלית כי כשיש אלפי פניות בין באופן ישיר ובין באמצעות ארגונים שונים לחברי הכנסת, וחברי הכנסת מתגייסים לטפל בנושא הזה כיוון שהם הגיעו למסקנה שמדובר בנושא שמחייב חקיקה, מחייב עד כדי כך חקיקה שהוועדה מעוניינת להתקדם בחקיקה הגם שהנושאים האלה נתונים גם לפתחו של בית המשפט, בכל זאת חברי הכנסת סברו שראוי לפתור את הבעיה הזאת בחקיקה ולא להמתין עד שכל ההליכים המשפטיים יסתיימו, בעיה של אלפי אנשים, אני לא חושבת שמדובר במקרה הזה בחקיקה פרסונאלית.

<אתי בנדלר: באשר לטענה של חקיקה רטרואקטיבית, זו איננה להבנתי חקיקה רטרואקטיבית.

<אתי בנדלר: מדובר כאן בחקיקה צופת פני עתיד, לכל היותר פרואקטיבית או בכל האבחנות האלה שבתי המשפט עושים לגבי מהי חקיקה רטרוספקטיבית ומהי חקיקה פרואקטיבית ומהי חקיקה רטרוספקטיבית ואני לא זוכרת את כל הביטויים, וכיוצא באלה.

<אתי בנדלר: מדובר בהשתחררות מכאן ואילך, לא פוגעים.

<אתי בנדלר: להיפך, אני חושבת שזה שמונעים מאנשים לקבל השבה עבור תקופות עתידיות, אולי לגביהן ניתן לדבר על פגיעה בזכויות עתידיות של אותם צרכנים.

<אתי בנדלר: אני לא רואה איך יש כאן חקיקה רטרואקטיבית לגביכם, עם כל הכבוד.

<אתי בנדלר: עוד מילה אחת, שבתחילת הדיון אתה אמרת שאין לך שום בעיה עם השתחררות.

<אתי בנדלר: הבעיה שלך היא לגבי פגיעה עתידית בנושא ההתקשרויות בעסקאות.

<אלקס הרטמן: יש בעיה עם השתחררות כאשר היא באה לפגוע בציפיות ובאיזונים.

<אלקס הרטמן: אני אמרתי ש"קלאב הוטל" מאפשרת לאנשים להשתחרר אבל בסך הכל, גם יוצרת ודאות - -

<אתי בנדלר: ללא תנאים.

<אלקס הרטמן: ההערה האחרונה שלי, אם אפשר, אדוני היושב ראש, לפחות שהוראת המעבר הזאת, האפשרות להשתחרר מהחוזים, לא תהיה תמידית לתמיד כי המשמעות היא הרס העסק.

<אלקס הרטמן: שלפחות היא תוגבל בזמן, שנתיים, שלוש, כדי לאפשר מה שאתם מבקשים, לתת לאנשים לצאת אבל שלא תהיה תמידית.

אבישי ברוורמן: תודה.

אבישי ברוורמן: עורכת הדין נויבואר.

<רני נויבואר: ההסדר המוצע בחוק גם לגבי העתיד וגם לגבי חוזים קיימים זה הסדר שאומר שיש ביטול.

<רני נויבואר: לכן, ככל שקיים שוק של "טיים שרינג", זה לא כל כך מענין כרגע, לצורך הענין, מה ההיקף שלו וכמה מלונות יש בפנים וכולי.

<רני נויבואר: הכלל הוא כלל של ביטול קדימה ואחורה, ובמובן הזה, אני לא רואה איך אפשר לטעון שהחקיקה היא פרסונאלית בגלל שהוא יחול על כל השוק.

<רני נויבואר: וככל שקיים שוק, הוא רלוונטי מה גם שלגבי עסקאות קיימות, אנחנו הסכמנו וגם הממשלה הסכימה, שלא תהיה השבה של סכומים שנגבו בעבר.

<רני נויבואר: לצורך זה, אנחנו דווקא עם עסקאות קיימות במטרה כן להגן על ציפיות שאנחנו חשבנו שהן ציפיות שאולי לכן מקום ויש בזה לגיטימציה, וחשבנו שזה הגנה שהיא אולי קצת מעבר אבל אנחנו יכולים לחיות איתה, ובהקשר הזה אנחנו לא רואים שום דבר פרסונאלי בחוק הזה.

<רני נויבואר: הסתייגויות שאנחנו הבנו שעתידות אולי להגיע זה לגבי סוגיית ההשבה של הסכום הראשוני מאחר שהמלונות שהיו כאן

<רני נויבואר: בדיון, כך אני הבנתי, אמרו שיש זכויות ביטול היום רק השאלה היתה אם תהיה השבה או לא תהיה השבה לעתיד.

<רני נויבואר: ולכן, הכלל הוא כלל אחיד, הוא חל על זכויות קיימות ויחול גם על זכויות עתידיות שייווצרו.

<רני נויבואר: אני רוצה לחדד עוד משהו אחד בנוגע ל"קלאב הוטל": בעבר, היתה הכרזת מונופולין לגבי "קלאב הוטל" והיא בוטלה כך שצריך להבין שנתח השוק היחסי של "קלאב הוטל" לגבי עסקאות קיימות הוא מאד מאד גדול אז אני יכולה להניח שתבוא החברה ותגיד: מבחינת

<רני נויבואר: כם, אתם מדברים על נתח מאד גבוה, במקרה הוא גם שלי אבל באותה מידה, אני חושבת שהטענה הפרסונאלית יכולה לעלות לגבי כל חברה שיש לה נתח שוק גבוה.

אבישי ברוורמן: יפה מאד.

אבישי ברוורמן: תודה.

<אתי בנדלר: הערה אחרונה, שאכן הקביעה הזאת נעשתה בבית משפט מחוזי בהליך של הכרה בתובענה כתובענה ייצוגית אבל במסגרת זאת, בית המשפט המחוזי קבע שיש היום זכות ביטול לגבי החוזים הקיימים כמובן.

אבישי ברוורמן: תודה.

<תמר פינקוס: בדיוק באותו ענין היה דיון לפני כ-10 שנים בוועדת הכלכלה, שדובר על העיתון "אובייקטיבי".

<תמר פינקוס: כשיצאה החקיקה מה שקוראים 7א רבתי בחוק הגנת הצרכן כתבו שגוף לא יכול להצהיר על עצמו כגוף שדואג לצרכנים.

<תמר פינקוס: מה לעשות?

<תמר פינקוס: רק "אובייקטיבי" עשה את זה מעל המקפצה?

<תמר פינקוס: היו כל מיני גופים שונים שתקפו את זה בדיוק באותה נקודה, הלכו עם זה לבית משפט - -

אבישי ברוורמן: תודה רבה.

אבישי ברוורמן: אם כך, אני מעלה את הנושא להצבעה.

אבישי ברוורמן: בעד – פה אחד

אבישי ברוורמן: מי בעד?

אבישי ברוורמן: הנושא אושר פה אחד.

אבישי ברוורמן: אני מודה לכולם על הדיון ואני מבקש לקבל את המסמך של מר גונן בשבוע הבא.

אבישי ברוורמן: תודה רבה.